ક્રિકેટના તમામ ફોર્મેટમાં સચિન તેંડુલકરે 50 હજાર રન બનાવ્યા છે . આવું કરનાર તે પહેલો એશિયન ક્રિકેટર છે . સચિન તેંડુલકરે પોતાની કારકિર્દીની અંતિમ ટી20 મેચ ગઇ કાલે ચેમ્પિયન્સ લીગ ટી20 ફાઇનલ દરમિયાન રાજસ્થાન રોયલ્સ સામે રમી છે . જેમાં તેણે કોઇ ખાસ કમાલ દર્શાવી શક્યો નહોતો અને તેણે આ મેચમાં માત્ર 15 રન બનાવ્યા હતા . જો કે , મુંબઇ ઇન્ડિયન્સે મેચ જીતીને સચિનને એક અનોખી ભેટ આપી છે . ક્રિકેટની પીચ પર બેટ વડે અનેક કિર્તિમાન રચનાર સચિન તેંડુલકરની કેટલીક યાદગાર ઇનિંગ્સ અંગે આજે અમે અહીં જણાવી રહ્યાં છે . આ એવી ઇનિંગ્સ હતી , જે દરમિયાન સચિને મેદાન પર જાણે કે આગ લગાવી દીધી હતી . પોતાની માસ્ટર બ્લાસ્ટર ઇનિંગ થકી સચિને વિરોધી ટીમના ખતરનાક બોલર્સની હવા તો કાઢી જ નાખી હતી પણ વિરોધી ટીમોને પણ વિચારતા કરી મુક્યા હતા . તો ચાલો તસવીરો થકી જોઇએ સચિનની કેટલીક યાદગાર ઇનિંગ્સ .